GODIŠNJI IZVJEŠTAJ O RADU ZA 2012. GODINU

Aktivnosti UFFBiH u 2012. godini su bile u skladu sa planom i programom koji je predstavljen i usvojen na IX sjednici UO UFFBiH održanoj u Sarajevu, 25. 02. 2012. God. Kao i na III sjednici Skupštine UFFBiH.

Već u Godišnjem izvještaju za 2011. godinu je rečeno da je UFFBIH podržao osnivanje KZI, a članovi UO su svojim prisustvom na Osnivačkoj skupštini KZI u Fojnici dali doprinos i u izboru izvršnih organa i upravnih tijela KZI pri čemu se nastojalo da fizioterapeutska struka bude ravnopravno zastupljena u svim tijelima, a predloženi su i članovi odbora Sekcije fizioterapeuta koji su svi članovi UFFBiH.

Osim deklarativne podrške, UO UFFBiH je pomogao i u organizaciji ove skupštine, kao i financijski pozajmicom novca u dva navrata za troškove registracije KZI kao i za angažiranje odvjetnika Kemala Alečkovića za pitanja oko registracije KZI u ukupnom iznosu od 900,00 KM. Ova sredstva su pozajmljena po ugovoru i bit će vraćena čim KZI prikupi dovoljno sredstava na računu.

Pored ovih aktivnosti, održane su još tri sjednice UO UFFBiH na kojima su donešene odluke o štampanju, od strane Skupštine UFFBiH usvojenih Standarda u Praksi, Brošure i letka UFFBiH koji su uspješno štampani i distribuirani u sve ustanove u poslovnicama UFFBiH kao i proslijeđene Federalnom ministarstvu zdravstva i menadžementima svih ustanova u kojima su uposleni članovi UFFBiH. Uspješno je organizirana dvodnevna radionica manualne terapije pod vodstvom dr. Aleksandra Stošića u Fojnici.

U aprilu je, u Sarajevu, uspješno održan tečaj Manualne limfne drenaže u suradnji sa MHS ambulantom .

Zbog problema koji su se javili u CBR centrima u Sarajevskom kantonu, ali i problemima u drugim CBR centrima uspješno je održan okrugli stol o ovoj problematici na kojem su, osim članova UO UFFBiH bili prisutni i predstavnici federalnog ministarstva zdravstva, predstavnici kantonalnih Fondova te fizijatri koji rade u CBR centrima, kao i neki relevantni i uvaženi članovi Jedinice za implementaciju projekta rehabilitacije žrtava rata u FBiH.

Na X sjednici UO donešena je odluka o organizaciji seminara povodom Međunarodnog dana fizioterapeuta, a odlučeno je da isti bude održan u Fojnici 08. I 09. 09. 2012., kao i da se pristupi ažuriranju članstva i štampanju članskih iskaznica.

U šestom mjesecu je održan Međunarodni kongres fizioterapeuta u Varaždinu, Hrvatska na kojoj je bila i dlegacija UFFBiH na čelu sa predsjednicom Mirjanom Dujmović, Damirom Operhalom koji je imao izlaganje i još nekoliko članova UFFBiH koji su išli o svom trošku.

U toku ljeta se pristupilo prikupljanju podataka i slika za članske iskaznice i prikupljanju radova za seminar „Praksa temeljena na dokazima“. Također je predviđeno da predsjednici poslovnica organiziraju podjelu brošura i letaka u glavnim gradovima poslovnica 08. 09. povodom Međunarodnog dana fizioterapeuta. Izvještaj o ovome će podnijeti predsjednici poslovnica.

Pošto je podpredsjednik UFFBiH Drago Masatović usmeno (nije podnio pismenu ostavku) podnio ostavku na mjesto podpredsjednika UFFBiH i predsjednika Odbora za obrazovanje i usavršavanje UFFBiH, donešena je odluka da se za vd. Podpredsjednika UFFBiH izabere Meliha Pirić do novog izbora upravnih organa UFFBiH, a z predsjednika Odbora za obrazovanje i usavršavanje jednoglasno je izabran Damir Operhal.

Na XI sjednici UO održanoj u Fojnici 08. 09. Odlučeno je da se pristupi organizaciji I Kongresa fizioterapeuta BiH pod motom „Fizioterapija – to smo mi“, koji će se održati od 03. - 06. 10. 2013. Godine u Neumu. U okviru ove odluke poduzete se već neke pripremne aktivnosti oko organizacije I Kongresa tako da je već u izradi idejno rješenje plakata Kongresa, uspostavljeni su kontakti sa mogućim sponzorima i pokroviteljima, te su poduzete i druge aktivnosti oko organizacije zabave i izleta u sklopu Kongresa.

Ponovo je uspješno pokrenuta aktivnost oko normativa i sistematizacije radnih mjesta u CBR centrima Doma zdravlja Sarajevo, a zbog moguće loše izrađene sistematizacije na prijedlog dr. Mirsada Muftića. Inicijativa koja je poduzeta imala je veliki odjek kod direktora DZ Sarajevo, ali i kantonalnog ministra zdravstva.

Kroz cijeli ovaj period, Upravni odbor je kontinuirano radio na izradi prijedloga nacrta Zakona o fizioterapisjkoj djelatnosti koji je konačno završen i u suradnji sa angažiranim odvjetnikom pregledan i uređen te predstavljen Federalnom ministru zdravstva u njegovom kabinetu na sastanku održanom 17. 12. 2012., nakon čega je i poslan pravnoj službi na pregled i daljnju proceduru.

Na XI sjednici UO je odlučeno da se XII sjednica UO održi 26. 01. 2013. godine na kojoj će biti usvojeni godišnji izvještaji, godišnji plan aktivnosti i donešena odluka o raspisivanju natječaja za izbor predsjednika UFFBiH kao i svih drugih članova UO UFFBiH pošto ističe četverogodišnji mandat sadašnjem sazivu. Na istoj sjednici će biti donešena odluka o održavanju IV sjednice Skupštine UFFBiH.

 Podnosilac Izvještaja:

 Mirjana Dujmović

 Predsjednica UFFBiH